הדרבי של תל אביב (כדורגל)

הדרבי של תל אביב הוא כינויו של משחק הדרבי בין שתי קבוצות הכדורגל הבכירות של העיר תל אביב – מכבי תל אביב והפועל תל אביב.

שתי הקבוצות הן מהוותיקות בישראל, והן שתי הקבוצות המעוטרות והמצליחות בכדורגל הישראלי. הדרבי של תל אביב הוא המשחק ששוחק הכי הרבה פעמים בליגה הבכירה בישראל, והיריבות הגדולה בין המועדונים ארוכת שנים.

היסטוריה
מאז תחילת שנות ה-30 של המאה העשרים, אז החלה לפעול ליגת הכדורגל הבכירה בארץ ישראל בתקופת המנדט הבריטי, ליגת ארץ ישראל בכדורגל, היו מכבי והפועל תל אביב הקבוצות הישראליות הבכירות. ב-1928 שוחק משחק הדרבי הראשון במשחק ידידות לאחר שהקבוצות סירבו עד אז להיפגש, במשחק ניצחה מכבי 3–0, לאחר שבוע שוחק משחק נוסף שמכבי מנצחת 2–1. ביחד זכו ב-39 אליפויות וב-40 גביעי המדינה. משחקי הדרבי בין הקבוצות הם מהסוערים בישראל, ומושכים קהל רב ללא קשר למיקומן של הקבוצות בטבלה. לעיתים משחק זה נקרא גם "הדרבי הגדול של תל אביב", כאשר המשחקים בין מכבי והפועל לבין בני יהודה, המועדון השלישי בגודלו בעיר תל אביב, נקראים "הדרבי הקטן של תל אביב". כינוי זה ניתן בעבר גם למשחקים נגד בית"ר תל אביב, שמשון תל אביב ומכבי יפו כאשר הן שיחקו בליגה הבכירה. הדרבי התל אביבי נחשב למשמעותי ביותר בכדורגל הישראלי, זאת בשל רמתן הגבוהה יחסית של שתי הקבוצות. היריבות בין המועדונים קיימת גם בענף הכדורסל.

היריבות העירונית על הרקע המסורתי בין אגודת הספורט של מכבי לאגודת הספורט של הפועל, הובילה להתפתחותה של יריבות ספורטיבית בין הקבוצות. בנוסף, מראשיתן היה לקבוצות בסיס תמיכה שונה. הפועל הוקמה בידי ההסתדרות, ונחשבה לקבוצה של בני מעמד הפועלים, בעוד מכבי נחשבה לקבוצה של אנשי מעמד הביניים והמקצועות החופשיים.

במשחקים בין הקבוצות קיימים לעיתים קרובות עימותים מילוליים ולעיתים אף פיזיים. ב-3 בנובמבר 2014 הופסק משחק הדרבי לאחר שבדקה ה-33 של המשחק שאותו אירחה הפועל, פרץ אוהד הקבוצה לכר הדשא ותקף את שחקן מכבי , שניסה להתגונן. בעקבות התקרית הרחיק השופט את זהבי בכרטיס אדום, מה שהוביל להפסקת המשחק למספר דקות. לאחר חידושו פרצו אחדים מאוהדי מכבי לכר הדשא. השופט שרק לסיום המחצית הראשונה, ובזמן ההפסקה קבע שאין ערך ספורטיבי להמשך המשחק וקבע את סיומו. ב-19 באוקטובר 2025 בוטל משחק הדרבי דקות לפני פתיחתו, לאחר שאוהדי הפועל תל אביב זרקו עשרות אבוקות לכר הדשא, ופגעו בין היתר באוהדים ושוטרים.

אצטדיון בלומפילד
שמאל|ממוזער|250px|אצטדיון בלומפילד בתל אביב, האצטדיון בו מתקיימים משחקי הדרבי התל אביבי

שתי הקבוצות מקיימות את משחקיהן הביתיים באצטדיון בלומפילד הממוקם ביפו. רוב משחקי הדרבי שוחקו באצטדיון בלומפילד כמו כן משחקי הדרבי שוחקו גם באצטדיון המכביה, אצטדיון באסה, אצטדיון רמת גן, "מגרש הדקלים", "מגרש התמרים" ו"מגרש מכבי". כאשר מכבי תל אביב מארחת את משחק הדרבי, מאכלסים אוהדיה את כל חלקי האצטדיון מלבד שער 4–5, השמור לאוהדי הפועל. כאשר הפועל תל אביב מארחת את המשחק, מאכלסים אוהדיה את כל חלקי האצטדיון מלבד שער 10–11, השמור לאוהדי מכבי.

תוצאות משחקי הדרבי
בליגה
 מאזן הדרבי התל אביבי בליגה מאז קום המדינה(נכון ל-26 בינואר 2026)

לפני קום המדינה
הדרבי הראשון בהיסטוריה נערך ב–25 בפברואר 1928 והסתיים בניצחון 0:3 לזכות מכבי.
הדרבי הראשון בליגה בין הקבוצות נערך במחזור הראשון של עונת הבכורה של הליגה בשנת 1931, והסתיים בתיקו 1–1. עד קום המדינה נערכו 17 משחקי דרבי בליגה, בהם הפועל ניצחה 9 משחקים, מכבי ניצחה 5 משחקים, ו-3 משחקים הסתיימו בתיקו.

אחרי קום המדינה

שתי הקבוצות שיחקו בליגה הבכירה בישראל מיום היווסדה, מלבד עונת 1989/1990, עונת 2017/2018 ועונת 2024/2025 בהן הפועל שיחקה בליגת המשנה, והדרבי של תל אביב הוא המשחק ששוחק הכי הרבה פעמים בליגה הבכירה בישראל.
מאז קום המדינה נערכו 168 משחקי דרבי בליגה (נכון ל-26 בינואר 2026). מכבי ניצחה 62 משחקים, הפועל ניצחה 47 משחקים, ו-59 משחקים הסתיימו בתיקו. במשך 60 שנים היה היתרון בידי מכבי, ובשנות ה-90 אף עמד הפער לטובתה על 31–21, אך במהלך העשור הראשון של המאה ה-21 נסגר הפער, עד שב-2010 השיגה לראשונה הפועל את היתרון. ב-2013 החזירה לעצמה מכבי את היתרון במאזן הניצחונות. הדרבי האחרון בין הקבוצות נערך ב-26 בינואר 2026 במסגרת ליגת העל, והסתיים בתוצאה 2–1 להפועל.

33 פעמים הסתיים הדרבי בתוצאה 1–0 כאשר הפועל ניצחה 17 פעמים בתוצאה זו, ומכבי 16. 26 פעמים הסתיים הדרבי בתוצאת תיקו 0–0. המשחק האחרון בו לא הובקעו שערים היה בעונת 2022/2023. 20 פעמים הסתיים הדרבי בתיקו 1-1. כמות השערים הגדולה ביותר שנכבשה אי פעם בדרבי היא שישה שערים, זה קרה שש פעמים, בניצחונות 4–2 של הפועל בעונות 1956/1957, 1994/1995 ו-2009/2010, בניצחונות 4–2 של מכבי בעונות 2012/2013 ו-2023/2024, ובתיקו 3–3 בעונת 1959/1960. הניצחון הגדול ביותר בדרבי הוא 5–0, אותו השיגה מכבי 4 פעמים, בעונת 1969/1970, בעונת 2016/2017, בעונת 2021/2022 ובעונת 2023/2024. מאזן השערים בדרבי מאז קום המדינה הוא 215–158 למכבי.

יגאל אנטבי הוא שיאן ההופעות בדרבי בכל הזמנים, עם 34 הופעות במדי הפועל. שיאן ההופעות של מכבי בדרבי הוא מיקו בלו, עם 33 הופעות. בתואר מלך השערים של הדרבי מחזיק ערן זהבי עם 14 שערים (ערן זהבי כבש 2 לזכות הפועל ו-12 לזכות מכבי, מה שהופך אותו למלך השערים של מכבי בדרבי), מלך השערים של הפועל בדרבי הוא שייע פייגנבוים עם 8 שערים.

בגביע המדינה
 מאזן הדרבי התל אביבי בגביע המדינה(נכון ל-15 בינואר 2026)

לפני קום המדינה נפגשו הקבוצות 5 פעמים (4 פעמים בגמר ופעם אחת בחצי הגמר), בהן מכבי ניצחה 3 פעמים והפועל ניצחה פעמיים.

מאז קום המדינה נפגשו הקבוצות 15 פעמים בכל שלבי הגביע, ונערכו 16 משחקי דרבי, בהם מכבי ניצחה 13 פעמים (בעונת 1991/1992 השיגה ניצחון כפול ברבע הגמר שנערך בשיטת בית-חוץ), והפועל ניצחה 3 פעמים. הפעם האחרונה בה נפגשו שתי הקבוצות במפעל הייתה בשמינית גמר הגביע של עונת 2026.

מעמד גמר גביע המדינה

9 פעמים במהלך ההיסטוריה נערך הדרבי התל אביבי במעמד גמר גביע המדינה (בפעם האחרונה בעונת 2020/2021), מתוכן 4 פעמים לפני קום המדינה. ב-1933 ניצחה מכבי 1–0, ושנה לאחר מכן ניצחה הפועל 3–2 וזכתה לראשונה בתולדותיה בדאבל, הישג אותו שחזרה ב-1938, אז ניצחה את מכבי 2–1. ב-1941 ניצחה מכבי 2–1.

לאחר קום המדינה נפגשו הקבוצות בגמר הגביע לשנת 1967, אז שוב ניצחה מכבי 2–1. בשנות ה-80 נפגשו הקבוצות פעמיים במעמד זה, כשבשנת 1983 ניצחה הפועל 3–2, ובשנת 1988 ניצחה מכבי 2–1. לאחר מכן נערך הדרבי במעמד גמר גביע המדינה בשנת 1994, אז ניצחה מכבי 2–0.הפעם האחרונה ששתי הקבוצות נפגשו בשלב הגמר הייתה בשנת 2021. במשחק הגמר ניצחה מכבי 1–2 בהארכה.

 רשימת משחקי הדרבי התל אביבי במסגרת גביע המדינה עונה סיבוב תאריך אצטדיון תוצאה כובשי השערים1933גמר10 ביוני 1933מגרש מכבי פתח תקווה<center> 1–0 למכבי 1934גמר2 ביוני 1934מגרש מכבי פתח תקווה<center> 3–2 להפועל 1938גמר28 במאי 1938המכביה<center> 2–1 להפועל 1940חצי גמר20 באפריל 1940המכביה<center> 4–0 למכבי 1941גמר15 בנובמבר 1941המכביה<center> 2–1 למכבי  1953/1954 רבע גמר 29 במאי 1954 באסה<center> 1–0 למכבי  יוסף מרימוביץ' 1957/1958 שמינית גמר 28 ביוני 1958 באסה<center> 1–0 למכבי  יוסף גולדשטיין 1963/1964 שמינית גמר 19 בספטמבר 1964 בלומפילד<center> 4–0 למכבי  שבי בן ברוך (עצמי), גיורא שפיגל, רחמים טלבי, אורי קדמי 1966/1967 גמר 1 בנובמבר 1967 בלומפילד<center> 2–1 למכבי  למכבי - רחמים טלבי, אורי קדמי; להפועל - ג'ורג' בורבה 1982/1983 גמר 1 ביוני 1983 רמת גן<center> 3–2 להפועל  להפועל - יעקב אקהויז, משה סיני, גילי לנדאו; למכבי - משה שווייצר, יוסי זאנה (עצמי) 1986/1987 שמינית גמר 17 במרץ 1987 בלומפילד<center> 2–1 למכבי  למכבי - יוסי זאנה (עצמי), דוד אזולאי; להפועל - משה סיני 1987/1988 גמר 7 ביוני 1988 רמת גן<center> 2–1 למכבי  למכבי - בני טבק, מיקי כהן; להפועל - מיקי בן שטרית 1991/1992 רבע גמר 18 באפריל 1992 בלומפילד<center> 3–0 למכבי  יעקב אקהויז (עצמי), מאיר מליקה, עמיר תורג'מן 22 באפריל 1992 רמת גן<center> 3–1 למכבי  למכבי - אריק שריקי, אבי נמני, הישאם זועבי; להפועל - חיים בכר 1993/1994 גמר 7 ביוני 1994 רמת גן<center> 2–0 למכבי  איציק זוהר, ניר קלינגר 1996/1997 רבע גמר 15 באפריל 1997 רמת גן<center> 3–0 למכבי  עופר מזרחי (צמד), אבי נמני 1999/2000 שמינית גמר 7 במרץ 2000 בלומפילד<center> 2–0 להפועל  אילן בכר, עמרי אפק 2000/2001 חצי גמר 9 במאי 2001 רמת גן<center> 2–0 למכבי  ברוך דגו (צמד) 2008/2009 סיבוב ט' 16 בפברואר 2009 בלומפילד<center> 2–0 להפועל  מהראן לאלא, סמואל יבואה 2020/2021 גמר 2 ביוני 2021 בלומפילד<center> 2–1 למכבי  למכבי - יונתן כהן, לואיס הרננדס; להפועל - עומרי אלטמן 2025/2026 שמינית גמר 14 בינואר 2026 בלומפילד<center>1–1 למכבי - הליו וארלה; להפועל - סתיו טוריאל

בגביע הטוטו
 מאזן הדרבי התל אביבי בגביע הטוטו(נכון ל-19 באוגוסט 2018)
בגביע הטוטו נפגשו שתי הקבוצות 20 פעמים, בהן מכבי ניצחה 12 מפגשים, הפועל ניצחה 5 מפגשים ו-3 מפגשים הסתיימו בתיקו, כאשר מאזן השערים עומד על 33–20 לטובת מכבי.
+רשימת משחקי הדרבי התל אביבי במסגרת גביע הטוטועונהשלבתאריךאצטדיוןתוצאה1990/1991שלב הבתים15 בספטמבר 1990בלומפילד<center> 1–1 29 בדצמבר 1990רמת גן<center> 1–0 להפועל 1991/1992חצי גמר21 בינואר 1992בלומפילד<center> 1–0 למכבי 1992/1993שלב הבתים28 בנובמבר 1992בלומפילד<center> 3–0 למכבי 13 בפברואר 1993רמת גן<center> 1–1 1996/1997שלב הבתים17 באוגוסט 1996בלומפילד<center> 3–0 למכבי 12 בנובמבר 1996רמת גן<center> 3–1 להפועל 1998/1999שלב הבתים23 בספטמבר 1998בלומפילד<center> 2–1 למכבי 16 בינואר 1999רמת גן<center> 2–0 למכבי 2005/2006שלב הבתים20 באוגוסט 2005בלומפילד<center> 3–0 להפועל 10 בינואר 2006<center> 3–0 להפועל 2008/2009חצי גמר28 בינואר 2009רמת גן<center> 1–0 למכבי 2010/2011שלב הבתים14 באוגוסט 2010בלומפילד<center> 3–2 להפועל 10 בנובמבר 2010<center> 3–0 למכבי2011/2012שלב הבתים31 ביולי 2011בלומפילד<center> 2–2 2012/2013שלב הבתים5 באוגוסט 2012רמת גן<center> 1–0 למכבי 2014/2015שלב הבתים31 באוגוסט 2014בלומפילד<center> 1–0 למכבי 2015/2016שלב הבתים1 באוגוסט 2015בלומפילד<center> 3–1 למכבי 2016/2017שלב הבתים15 באוגוסט 2016המושבה<center> 2–0 למכבי 2018/2019חצי גמר19 באוגוסט 2018נתניה<center> 4–1 למכבי 

במסגרות אחרות
הדרבי התל אביבי שוחק גם ב"גביע שפירא" בעונת 1954/1955, במשחק הראשון ניצחה הפועל 2–1 ובמשחק השני ניצחה מכבי 2–1, המשחקים שוחקו באצטדיון באסה.
פעמיים נפגשו הקבוצות לדרבי במסגרת משחק אלוף האלופים בין האלופה למחזיקת הגביע. בשנת 1970 ניצחה הפועל (שהייתה סגנית האלופה) את מכבי (שזכתה בדאבל) בתוצאה 2–1. בשנת 1988 ניצחה מכבי (מחזיקת הגביע) את הפועל (האלופה) בתוצאה 3–0.
הקבוצות נפגשו פעם אחת בגביע ליליאן בעונת 1986/1987 בשלב חצי הגמר, מכבי ניצחה את הפועל 3–1 באצטדיון רמת גן.
בשנת 1998 נפגשו למשחק ידידות ב, מכבי ניצחה את הפועל 2–1.

שיאים
 שיא הפרש במאזן ניצחונות בדרבי בליגה מקום המדינה (16 הפרש ניצחונות למכבי, 46-62 ב-17 בינואר 2024)
 הניצחון הגדול ביותר בדרבי (0-5 למכבי, בעונת 1969/1970, בעונת 2016/2017, בעונת 2021/2022 ובעונת 2023/2024)
 רצף משחקי דרבי ללא הפסד בליגה (מכבי, 22 משחקים)
 רצף משחקי דרבי ללא הפסד בכל המסגרות (מכבי, 27 משחקים)
 תקופה ללא הפסד במשחקי הדרבי (מכבי, כ-11 שנים ב-26 באפריל 2014 - 26 בינואר 2026)
 הכי הרבה שערים במחצית אחת (מכבי, 5 שערים בעונת 2021/2022)

גלריה

קישורים חיצוניים

 אשר גולדברג, הדרבי הראשון של תל-אביב, באתר ההתאחדות לכדורגל בישראל
 אשר גולדברג, הדרבים התל אביבים של דצמבר 1935/36, באתר ההתאחדות לכדורגל בישראל










 מודי בר-און ועומר עינב, הדרבי האחרון של נתן פנץ, פודקאסט שלב המוקדמות בערוץ הספורט, 13 באפריל 2021


הערות שוליים

תל אביב
דרבי
דרבי
דרבי